<div dir="auto" style="text-align: justify;">নাচোল প্রতিনিধিঃ</div>
<div dir="auto" style="text-align: justify;">চাঁপাইনবাবগঞ্জের  ভোলাহাট উপজেলায়  সাংবাদিক কবিরের বিরুদ্ধে টাকা আত্মসাৎ এর অভিযোগের প্রেক্ষিতে নিউজ করায় সাংবাদিক রুবেলের উপর হামলা চালিয়ে এন্ড্রয়েড মোবাইল ফোন ছিনতাই করেছে। ৩ অক্টোবর সোমবার দুপুর সাড়ে বারোটার দিকে সাংবাদিক কল্যাণ তহবিল (নাচোল, গোমস্তাপুর,ভোলাহাট)এর সহ সম্পাদক,  "দৈনিক ভোরের ডাক", "দৈনিক সোনার দেশ" ও "দৈনিক চাঁপাই দর্পণ " এর ভোলাহাট উপজেলা প্রতিনিধি   ভোলাহাট কলেজ মোড়স্থ একতা মার্কেটে অবস্থিত বি.এম রুবেল আহমেদের ব্যবসা প্রতিষ্ঠান "ভোলাহাট ব্যাগ সেন্টার এন্ড ভ্যারাইটিজ" নামীয় দোকানে এসে ভোলাহাট উপজেলার উলাডাংগা গ্রামের মোঃ মফিজুদ্দিনের ছেলে মোঃ নাসিম হোসেন (২৮) এর নেতৃত্বে ৮/৯ জন সন্ত্রাসী এসে এলোপাতাড়ি মারধর করে। এবং বলে তুই কবির সাংবাদিকের নামে কেন নিউজ করলি?নিউজ ডিলিট না করলে সাংবাদিক রুবেলের এন্ড্রয়েড মোবাইল ফোন ছিনিয়ে নিয়ে চলে যায়। এবং যাওয়ার সময় পরবর্তীতে যদি আবার সাংবাদিক কবিরের বিরুদ্ধে নিউজ করে তাহলে হত্যা সহ বিভিন্ন হুমকি দেয়। এসময় দোকানের থাইগ্লাস সহ প্রায় ৫০ হাজার টাকার দোকানের ক্ষতিসাধন করে। পরে মোবাইল ফোন উদ্ধার হলেও মোবাইলে সংরক্ষিত থাকা প্রয়োজনীয় তথ্যাদি ডিলিট করেও অর্থনৈতিকভাবে ক্ষতি করে। এ ঘটনায় ভোলাহাট থানায় একটি অভিযোগ দায়ের করা হয়েছে।</div>
<div dir="auto" style="text-align: justify;"></div>
<div dir="auto" style="text-align: justify;">এবিষয়ে ভোলাহাট থানার ভারপ্রাপ্ত কর্মকর্তা মোঃ মাহবুবুর রহমানের সাথে যোগাযোগ করা হলে তিনি বলেন অভিযোগ পেয়েছি তদন্ত সাপেক্ষে প্রয়োজনীয় ব্যবস্থা নেওয়া হবে বলে জানান।</div>
<div dir="auto" style="text-align: justify;"></div>
<div dir="auto" style="text-align: justify;">তবে সাংবাদিক মোঃ গোলাম কবির সহ হামলার মুলহোতা মোঃ নাসিম হোসেনকে মোবাইল ফোনে পাওয়া যায়নি।</div>
<div dir="auto" style="text-align: justify;">উল্লেখ্য ভোলাহাট প্রেস ক্লাবের কথিত সভাপতি মোঃ গোলাম কবিরের  বিরুদ্ধে প্রেসক্লাবের নানা অনিয়ম-দুর্নীতির লিখিত অভিযোগ আছে বলেও বিভিন্ন পত্র-পত্রিকায় খবর প্রকাশিত হয়েছে। যা ভোলাহাট উপজেলা নির্বাহী অফিসারের কাছে বিচারাধীন।</div>
<div dir="auto" style="text-align: justify;"></div>