<p style="text-align: justify;"><span style="font-weight: 400;">ঢাকা জেলার ধামরাই উপজেলায় মহামান্য হাইকোর্টের নির্দেশনা অনুযায়ী অবৈধ ইটভাটা বন্ধে গত শনিবার ও রবিবার  দুই দিন ব্যাপী অভিযান পরিচালনা করেছে ঢাকা জেলা প্রশাসনের নিবাহী </span><span style="font-weight: 400;">ম্যাজিস্ট্রেট মো: মঈনুল হক।</span></p>
<p style="text-align: justify;"><span style="font-weight: 400;">ইটভাটার প্রয়োজনীয় কাগজপত্র না থাকায় অবৈধভাবে ইটভাটা চালানোর অপরাধে ০২টি ইটভাটার চিমনি ভেংগে দেয়া হয় এবং আরেকটি ইটভাটার কাগজপত্রের মেয়াদ না থাকায় মালিককে ০৫ লক্ষ টাকা জরিমানা করা হয়। </span></p>
<p style="text-align: justify;"><span style="font-weight: 400;">দুইদিন ব্যাপী পরিচালিত হওয়া অভিযানে </span><span style="font-weight: 400;">প্রথম দিন নেতৃত্ব দেন জেলা প্রশাসনের নির্বাহী ম্যাজিস্ট্রেট মোঃ মঈনুল হক এবং ধামরাই উপজেলার সহকারী কমিশনার (ভূমি)ও নির্বাহী ম্যাজিস্ট্রেট  ফারজানা আক্তার। </span></p>
<p style="text-align: justify;"><span style="font-weight: 400;">২য়দিনের অভিযানে ০৩টি অবৈধ ইটভাটার চিমনি ভেঙে দেয়া হয়েছে।  এ অভিযানে নেতৃত্ব দেন ধামরাই উপজেলা নির্বাহী কর্মকর্তা হোসাইন মোহাম্মদ হাই জকী।</span></p>
<p style="text-align: justify;"><span style="font-weight: 400;">এ সময় তিনি বলেন, হাইকোর্টের নির্দেশে পরিবেশ দূষণকারী অবৈধ ইটভাটা বন্ধে অভিযান চালানো হয়েছে। অবৈধ ইটভাটার কার্যক্রমের বিরুদ্ধে জেলা প্রশাসন, ঢাকা এবং উপজেলা প্রশাসন, ধামরাই এর যৌথ অভিযান অব্যাহত থাকবে।</span></p>