মোঃ আতাউর রহমান, নাচোল প্রতিনিধিঃ
চাঁপাইনবাবগঞ্জের নাচোলে পুলিশের বিশেষ অভিযানে পরোয়ানাভূক্ত ৪জন ও  ভ্রাম্যমান আদালতের সাজাপ্রাপ্ত একজনসহ পাঁচজনকে  জেলহাজতে পাঠিয়েছে নাচোল থানাপুলিশ।
নাচোল থানার অফিসার ইনচার্জ মিন্টু রহমান জানান, সিআর পরোয়ানাভূক্ত নাচোলের সাজাপ্রাপ্ত আসামী উপজেলার সূর্যপুর গ্রামের সোহরাব আলীর ছেলে মেহের আলী, গোলাবাড়ি গ্রামের আব্দুল কুদ্দুসের ছেলে মতিউর রহমান, নেজামপুর গ্রামের মন্ডলের ছেলে আব্দুর রশিদ, ফোজদারী কার্যবিধির আওতায় নাচোল পৌর এলাকার চেয়ারম্যান পাড়ার মতিউর রহমানের ছেলে হিমেলকে আটক করে নাচোল থানাপুলিশ। অপরদিকে উপজেলার কন্যানগর গ্রামের মুসলিমের ছেলে তৌহিদুল ইসলামকে মাদক আইনে ভ্রাম্যমান আদালতের নির্বাহী ম্যাজিস্ট্রেট ও উপজেলা নির্বাহী অফিসার মোহাইমেনা শারমীন একমাসের সাজা প্রদান করেন। আসামীদেরকে আজ বুধবার আদালতের মাধ্যমে জেলহাজতে প্রেরণ করা হয়েছে।