<div dir="auto" style="text-align: justify;"><strong>জসিম উদ্দিন;খানসামা (দিনাজপুর) প্রতিনিধিঃ-</strong></div>
<div dir="auto" style="text-align: justify;">বন্যা ও করোনাভাইরাস মহামারীকালে মানব সেবায় বিশেষ অবদানের জন্য দিনাজপুরের খানসামার কৃতি সন্তান পল্লী ইসলামী সংস্থা ও মাই ফ্রেশ ওয়াটার টেকনোলজির ব্যাবস্থাপনা পরিচালক মোঃ লিয়ন চৌধুরীকে খানসামা প্রেসক্লাবের পক্ষ থেকে ফুলেল শুভেচ্ছা ও সম্মাননা স্মারক প্রদান করা হয়েছে।</div>
<div dir="auto" style="text-align: justify;">রবিবার (২ অক্টোবর) দুপুরে খানসামা প্রেসক্লাবের আয়োজনে এ সংবর্ধনা প্রদান করা হয়।</div>
<div dir="auto" style="text-align: justify;">সংবর্ধনা অনুষ্ঠানে প্রেসক্লাব সভাপতি মোজাফ্ফর হোসেনের সভাপতিত্বে বক্তব্যে রাখেন সহ-সভাপতি তফিজ উদ্দিন আহমেদ, সাধারণ সম্পাদক সিকান্দার আলী কাবুল, দপ্তর সম্পাদক মাসুদ রানা, তথ্য ও প্রযুক্তি বিষয়ক সম্পাদক শেখ নেছারুল ইসলাম, শিক্ষা বিষয়ক সম্পাদক ভুবন সেন, সহ-দপ্তর সম্পাদক সুজন শেখসহ আরো অনেকে।</div>
<div dir="auto" style="text-align: justify;"></div>
<div dir="auto" style="text-align: justify;">বক্তারা বলেন, তিনি করোনা মহামারীকালে জনসচেতনার পাশাপাশি নিজের অর্থ দিয়ে কয়েক হাজার মানুষকে বিনামুল্যে মাস্ক প্রদান, লকডাউনে ক্ষতিগ্রস্থ কর্মহীন মানুষকে নগদ অর্থ ও খাদ্য সামগ্রী পৌঁছে দেন, নিজের ব্যক্তিগত গাড়িটি এম্বুলেন্স হিসেবে ব্যবহার করেন। মানবতার অনন্য দৃষ্টান্ত স্থাপন করেছেন।</div>
<div dir="auto" style="text-align: justify;"></div>
<div dir="auto" style="text-align: justify;">লিয়ন চৌধুরী বলেন, আমি প্রেসক্লাবের সকল সদস্যদের শুভেচ্ছা জানাচ্ছি। আমার ছোট বেলা থেকে স্বপ্ন ছিল দেশ ও দশের মানুষের সেবায় নিয়োজিত থাকার কিন্তু আজ আমি সফল আপনারা আমার সাথে আছেন দোয়া করবেন যাতে আরো ভালো কাজ করে যেতে পারি। তিনি আরো বলেন আসন্ন ১৭ই অক্টোবর জেলা পরিষদ নির্বাচন চেয়ারম্যান পদপ্রার্থী আলহাজ্ব মোঃ দেলওয়ার হোসেন কে আনারস মার্কায় আপনাদের মূল্যবান ভোট দিয়ে জয়যুক্ত করবেন।</div>
<div dir="auto" style="text-align: justify;"></div>