<div class="gmail_attr" dir="ltr" style="text-align: justify;"><span style="color: #424242; font-family: 'times new roman';">সেলিম রেজা,</span> <span style="color: #424242; font-family: 'times new roman';">জলঢাকা প্রতিনিধিঃ </span></div>
<div dir="auto">
<div class="gmail_quote" dir="auto">
<div dir="auto">
<div dir="auto" style="text-align: justify;">‘নাগরিক অধিকার সুরক্ষায় ৪৫ দিনের মধ্যে জন্ম ও মৃত্যু নিবন্ধন’- এই প্রতিপাদ্যেকে সামনে রেখে নীলফামারীর জলঢাকা উপজেলায় জাতীয় জন্ম ও মৃত্যু নিবন্ধন দিবস পালন করা হয়েছে। এ উপলক্ষে আজ বৃহস্পতিবার (৬ অক্টোবর) সকালে উপজেলা পরিষদ চত্বর থেকে একটি র্যালী বের হয়ে বিভিন্ন সড়ক প্রদক্ষিণ করে উপজেলা পরিষদ হলরুম গিয়ে আলোচনা সভায় মিলিত হয়। উপজেলা নির্বাহী অফিসার মাহবুব হাসানের সভাপতিত্বে এসময় বক্তব্য রাখেন পৌর মেয়র ইলিয়াস হোসেন বাবলু, ভাইসচেয়ারম্যান গোলাম পাশা এলিচ, উপজেলা কৃষি অফিসার সুমন আহমেদ, উপজেলা মাধ্যমিক শিক্ষা অফিসার চঞ্চল কুমার ভৌমিক, আইসিটি অফিসার রবিউল ইসলাম, প্রধান শিক্ষক রোকনুজ্জামান চৌধুরী, উপজেলা স্কাউটস সম্পাদক মর্তুজা ইসলাম ও ইএসডিও এর উপজেলা কো-অর্ডিনেটর মেজবাউল কাওছার প্রমুখ। অনুষ্ঠান টি সঞ্চালনা করেন ইউপি সচিব গোলজার রহমান সুজন। সভায় বক্তারা জন্ম ও মৃত্যু নিবন্ধনের গুরুত্ব তুলে ধরে বক্তব্য রাখেন। এসময় তারা শিশু জন্মের ৪৫ দিনের মধ্যে জন্ম নিবন্ধন করার আহবান জানান। উপজেলা প্রশাসনের আয়োজনে সভায় সকল পর্যায়ের প্রতিনিধিগণ অংশগ্রহণ করে।###</div>
<div class="yj6qo" style="text-align: justify;"></div>
</div>
</div>
</div>