আমিরাত

ছাত্রজীবন থেকেই রাজনীতিতে সক্রিয় ছিলেন প্রধানমন্ত্রী শেখ হাসিনা। এরপর দীর্ঘ যাত্রায় পার করেছেন নানা চড়াই-উতরাই। কারাভোগ করেছেন, একাধিকবার গৃহবন্দী ছিলেন। চারবার প্রধানমন্ত্রী হওয়ার রেকর্ড গড়েছেন। প্রায় তিন দশক ধরে আওয়ামী লীগকে নেতৃত্ব দিয়ে যাচ্ছেন। মাদার অব হিউম্যানিটি, গণতন্ত্রের মানসকন্যা দেশরত্ন মাননীয় প্রধানমন্ত্রী শেখ হাসিনার ৭৬তম শুভ জন্মদিন গত বুধবার (২৮ সেপ্টেম্বর) আজমানের রেস্টুরেন্টের হলরুমে সংযুক্ত আরব আমিরাত বঙ্গবন্ধু ফাউন্ডেশন কেন্দ্রীয় কমিটির উদ্যোগে আয়োজিত আলোচনা সভায় বক্তারা এ কথা বলেন।


সংগঠনের ভারপ্রাপ্ত সভাপতি মো নিজাম উদ্দিনের সভাপতিত্বে ও সাধারণ সম্পাদক জাফর চৌধুরীর সঞ্চালনায় অনুষ্ঠানের প্রধান অতিথি ছিলেন বঙ্গবন্ধু ফাউন্ডেশন বাংলাদেশ কেন্দ্রীয় কমিটির সাধারণ সম্পাদক রসায়নবিদ ড.জাফর ইকবাল।

বিশেষ অতিথি ছিলেন ফেনী জেলা আওয়ামী লীগের সাংগঠনিক সম্পাদক ইকবাল বাহার ফয়সাল, সিআইপি ইব্রাহিম উসমান আফলাতুন, আবুল ফজল বিক্রম, মহিলা বিষয়ক সম্পাদক নিশাত জাহান চৌধুরী নিশু, রাস আল খাইমা বঙ্গবন্ধু ফাউন্ডেশন এর সভাপতি জসিম মল্লিক, বঙ্গবন্ধু ফাউন্ডেশন এর সাংগঠনিক সম্পাদক কামাল হোসেন সুমন, শারজা বঙ্গবন্ধু ফাউন্ডেশন এর সভাপতি আবু বক্কর সিদ্দিক, রাস আল খাইমা বঙ্গবন্ধু ফাউন্ডেশন এর যুগ্ন সাধারণ সম্পাদক নুর আলম, ফারদিন হাসান রাজু প্রমূখ। অনুষ্ঠানের শুরুতে পবিত্র কোরআন তেলাওয়াত করেন ফারদিন হাসান রাজু।