<div dir="auto">মোঃ আতাউর রহমান, নাচোল প্রতিনিধিঃ</div>
<div dir="auto">চাঁপাইনবাবগঞ্জের নাচোলে প্রবীণ হিতৈষী সংঘ নাচোল শাখার আয়োজনে র‌্যালি ও আলোচনাসভার মধ্য দিয়ে ৩২তম আন্তর্জাতিক প্রবীণ দিবস পালিত হয়েছে।</div>
<div dir="auto">“পরিবর্তিত বিশে^ প্রবীণ ব্যক্তির সহনশীলতা”- এ প্রতিপাদ্যকে উপজীব্য করে আজ শনিবার সকাল ৯টায় নাচোল প্রবীণ হিতৈষী সংঘের মধ্যবাজার অস্থায়ী অফিস থেকে শতাধিক প্রবীণদের অংশগ্রহণে একটি র‌্যালি নাচোল বাজার ঘুরে উপজেলা পরিষদ চত্বরে শেষ হয়। পরে উপজেলা পরিষদ মিলনায়তনে প্রবীণ হিতৈষী সংঘের নাচোল শাখার সভাপতি আলহাজ তরিকুল আলমের সভাপতিত্বে আলোচনাসভা অনুষ্ঠিত হয়। সভায় প্রধান অতিথির বক্তব্য রাখেন উপজেলা নির্বাহী অফিসার মোহাইমেনা শারমীন। বিশেষ অতিথির বক্তব্য রাখেন সংঘের সাধারণ সম্পাদক আলাউদ্দিন বটু, নাচোল পৌর মেয়র আব্দুর রশিদ খান ঝালু, সদস্য নাচোল ডিগ্রি কলেজের অবসরপ্রাপ্ত অধ্যক্ষ হাফিজুর রহমান, নাচোল পাইলট উচ্চ বিদ্যালয়ের অবসরপ্রাপ্ত সহকারি প্রধান শিক্ষক মোজাম্মেল হক মন্টু, সাবেক মুক্তিযোদ্ধা কমান্ডার বীর মুক্তিযোদ্ধা মতিউর রহমান ও উপজেলা পরিষদের ভাইস চেয়ারম্যান মশিউর রহমান বাবু প্রমুখ।</div>